Joe Bazilio Costa

Joe Bazilio Costa (27a de septembro 1957) estas brazila artisto, desegnisto, verkisto, muzikisto, fotisto, aktoro kaj kinreĝisoro. Li jam faris 3 filmojn en la internacia lingvo Esperanto: Tiel estas la vivo (2002), Gerda malaperis (2006) kaj La patro (2007). Li jam gajnis premiojn internaciajn en Eŭropo kaj Usono pro la esperantaj filmoj kaj ankaŭ du premiojn en Rusio pro fotografioj rilataj al esperanta temo. Krom la instruado de Esperanto ekde 2001, Joe ankaŭ laboras kiel helpanto en urba konsilantaro en la eta urbo Formiga (Formiko) en la ŝtato Minas Gerais, Brazilo. 

Kiel muzikisto li jam gajnis diversajn festivalojn kaj ankaŭ laboris kiel gitaristo kune kun kelkaj famaj brazilaj kantistoj. Entreprenisto, li produktas personajn objektojn el ceramiko kaj ankau faras propagandajn materialojn por komerco kaj industrio. Li amas naturon kaj ŝategas ekstremajn sportojn, kaj ankaŭ laboras en grupo por esplorado kaj konservado de kavernoj. Li havas viglan partoprenadon en la esperanta medio kaj daŭre instruas Esperanton en sia urbo Formiga.

Joe Bazilio estas gastiganto por esperantistoj el iu ajn lando. 

 Referencoj 

 Eksteraj ligiloj 

Kategorio:Brazilaj artistoj
Kategorio:Brazilaj esperantistoj